**Dodatok č. 1 k Pracovnému poriadku**

Riaditeľka Základnej školy na Vinohradskej 62 v Šenkviciach vydáva tento dodatok, ktorým sa Pracovný poriadok mení a dopĺňa nasledovne:

Týždenný pracovný čas pedagogických zamestnancov je 37 a ½ hod. a pozostáva z času, počas ktorého pedagogickí zamestnanci vykonávajú priamu vyučovaciu činnosť a priamu výchovnú činnosť a z času, počas ktorého vykonávajú ostatné činnosti súvisiace s pedagogickou prácou- nepriamu činnosť.

Hodina priamej vyučovacej činnosti trvá 45 minút, po 14,00 hod. trvá hodina priamej vyučovacej činnosti 40 minút.

Hodina priamej výchovnej činnosti trvá 60 minút.

Prestávka na jedenie a oddych sa poskytuje v rozsahu 30 minút a nezapočítava sa do pracovného času.

**Základný úväzok pedagogického zamestnanca**

Základným úväzkom pedagogického zamestnanca je počet hodín priamej vyučovacej činnosti alebo priamej výchovnej činnosti. Základný úväzok pedagogického zamestnanca sa určuje na jeden týždeň.

Základný úväzok učiteľa v prvom ročníku je 22 hodín, učiteľa v ostatných ročníkoch je 23 hodín.

Základný úväzok vychovávateľa je 27 hodín.

**Základný úväzok vedúceho pedagogického zamestnanca**

Základným úväzkom vedúceho pedagogického zamestnanca je počet hodín priamej

vyučovacej činnosti alebo priamej výchovnej činnosti. Základný úväzok vedúceho pedagogického zamestnanca sa určuje na jeden týždeň. Základný úväzok vedúceho pedagogického zamestnanca upravuje Nariadenie vlády SR č. 422/2009 Z. z., ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov.

**Podmienky čerpania náhradného voľna (NV)**

Náhradné voľno (NV) čerpá zamestnanec vždy prednostne pred čerpaním riadnej dovolenky (vzhľadom na znenie § 19 ods.1 zákona č. 553/2003 Z.z.).

Zamestnávateľ pri poskytovaní NV bude vychádzať z priemerného denného úväzku jednotlivých kategórií pedagogických zamestnancov a za jeden deň odpočíta toľko hodín práce nadčas, koľko pripadá pdg. zamestnancovi v priemere na jeden deň priamej výchovno-vzdelávacej činnosti. Napr. učiteľovi ZŠ 4,6 hodiny ( 23:5), vychovávateľovi 5,4 hodiny (27:5)...

Pri poskytnutí NV za týždeň odpočíta toľko hodín práce nadčas, aký je týždenný úväzok pdg. zamestnanca stanovený nariadením vlády.

**Denný pracovný čas**

Pdg. zamestnanci školy môžu ostatné činnosti súvisiace s pdg. prácou (nepriamu výchovno-vzdelávaciu činnosť) vykonávať i mimo pracoviska, z toho dôvodu zamestnávateľ stanovuje pre pdg. zamestnancov denný čas na pracovisku od 7,30 hod. do 13,05 hod. (príp. 14,00 hod – podľa aktuálneho rozvrhu hodín) vrátane prestávky na oddych a jedenie.

**Čerpanie NV za prácu nadčas**

Po vyčerpaní NV, ktoré bude rovné priemernému dennému úväzku, v deň, v ktorom NV za prácu nadčas čerpá, zamestnanec už do 14,00 hod. nepríde na pracovisko. Činnosti súvisiace s pdg. prácou (nepriamu výchovno-vzdelávaciu činnosť) bude tiež vykonávať mimo pracoviska.

**Plat zamestnanca, ktorý nie je pedagogickým ani odborným zamestnancom** Zamestnávateľ sa zaväzuje určiť plat zamestnancovi, ktorý nie je pedagogickým alebo odborným zamestnancom, v najvyššej platovej tarife platovej triedy, do ktorej zamestnanca zaradil, nezávisle od dĺžky započítanej praxe. Najvyššou platovou tarifou platovej triedy je 12. platová tarifa.

Dodatok č. 1 k Pracovného poriadku bol prerokovaný a schválený výborom ZOOZ 28.9.2018 a prerokovaný pedagogickou radou dňa 14.11.2018.

Tento dodatok č.1 k Pracovnému poriadku je zverejnený na webovej stránke školy.

Účinnosť pracovného poriadku sa určuje dňom 15.11.2018.

Iveta Rimanová, riaditeľka školy